ติดตามการฉีดวัคซีนในประเทศที่จะเพิ่มขึ้นจาก AstraZeneca / แผนการเปิดประเทศ / การประกาศรายชื่อหุ้นเข้า/ออก SET50
7 มิถุนายน 2564

ติดตามการฉีดวัคซีนในประเทศที่จะเพิ่มขึ้นจาก AstraZeneca / แผนการเปิดประเทศ / การประกาศรายชื่อหุ้นเข้า/ออก SET50 

สำหรับปัจจัยต่างประเทศติดตามการฟื้นตัวของหุ้นกลุ่ม Electronics ตามดัชนี Nasdaq และ PHLX semiconductor index ที่ฟื้นตัว 1.47% และ 2.39% เมื่อคืนวันศุกร์ที่ผ่านมา หลังตัวเลขการจ้างงานนอกภาคเกษตรออกมา +5.59 แสนตำแหน่งต่ำกว่าคาดที่ 6.71 แสนตำแหน่ง ทำให้ Bond yield 10 ปีของสหรัฐฯ ปรับตัวลง 7bps. ปิดที่ 1.56% และมีแรงกลับเข้าซื้อหุ้นกลุ่มเติบโต (Growth play) อีกครั้ง  

รวมถึงติดตามทิศทางราคาถ่านหิน (+5% WoW เป็น 125 เหรียญต่อตัน) และก๊าซธรรมชาติ (+2.5% WoW เป็น 3.098 เหรียญสหรัฐฯ ต่อล้าน Btu) ที่ปรับตัวขึ้นต่อเนื่องจะส่งผลบวกต่อทิศทางกำไรของ BANPU และกลุ่มที่ดำเนินธุรกิจนำเข้าถ่านหินมาจำหน่ายให้ผู้ประกอบการในประเทศจาก ซึ่งจะได้ stock gain ได้แก่ LANNA และ AGE และ ทิศทางค่าการกลั่นที่คาดว่าจะฟื้นตัวหลังความต้องการใช้น้ำมันในสหรัฐฯ และยุโรปพุ่งจากสถานการณ์โควิด-19 คลี่คลาย โดยทางผู้บริหารของ BCP คาดการณ์ค่าการกลั่นในปีนี้จะสูงกว่าปี 2563 และไตรมาส 1/2564 ที่ค่าการกลั่นอยู่ที่ 3.24 เหรียญสหรัฐ/บาร์เรล 

ภาพในประเทศติดตามแผนการเปิดประเทศหลังที่ประชุมศูนย์บริหารสถานการณ์เศรษฐกิจ (ศบศ.) เมื่อ 4 มิ.ย.ที่ผ่านมา เห็นชอบข้อเสนอ Phuket Sandbox ของจังหวัดภูเก็ต มองหากไทยสามารถเปิดประเทศรับนักท่องเที่ยวได้ตามแผนจะเป็นบวกกับกลุ่ม Vaccine play (ท่องเที่ยว, ขนส่ง, พลังงาน, ห้าง, ฯลฯ) 

ติดตามว่ารัฐจะมีมาตรการช่วยเหลือกลุ่มค้าปลีกเพิ่มเติมหรือไม่ หลังสมาคมผู้ค้าปลีกไทยยื่นข้อเสนอ 4 เรื่องได้แก่ 1. การเพิ่มช่องทางการใช้จ่ายผ่านบัตรสวัสดิการแห่งรัฐ และเงินสนับสนุนจากภาครัฐ 2. การเยียวยาช่วยจ่ายค่าแรงพนักงาน 50% หรือผ่อนผันค่าใช้จ่ายประกันสังคม 3 เดือนให้แก่ร้านค้าที่ได้รับผลกระทบจากโควิด-19 3. ภาครัฐควรสนับสนุน Soft Loan ที่เข้าถึงง่ายต่อผู้ประกอบการภาคการค้าและบริการที่ได้รับผลกระทบจากมาตรการควบคุมต่างๆ และ 4. ควรอนุญาตให้ผู้ที่เข้าร่วมโครงการ "ยิ่งใช้ยิ่งได้" สามารถใช้บัตรเครดิตในการจับจ่ายเพิ่มเติมจาก G-Wallet เพราะพฤติกรรมผู้บริโภคกลุ่มนี้นิยมจับจ่ายด้วยบัตรเครดิตมากกว่าเงินสด ซึ่งหากเกิดขึ้นจะส่งผลดีโดยตรงต่อหุ้นกลุ่ม Commerce และบัตรเครดิต 

และสำหรับตลาดหุ้นติดตามราคาหุ้น AWC BAM CRC KEX OR SCGP และ STGT หลัง TFEX เพิ่ม stock futures เร่ิมซื้อขาย 7 มิ.ย. มองจะทำให้หุ้นเหล่านี้มีความผันผวนมากขึ้นจากการ leverage และการขาย short, ติดตามการประกาศรายชื่อหุ้นเข้า SET50 รอบ 2H21 ได้แก่ STGT, IRPC, KCE และ STA ส่วน SET100 ได้แก่ STGT, RCL, PSL, PTL, SYNEX, SINGER, ICHI, TKN และ AAV ซึ่งอาจมีแรงเก็งกำไรในหุ้นเหล่านี้ก่อนการประกาศรายชื่อในช่วงกลางเดือน มิ.ย. 

มุมมองตลาดหุ้น/ กลยุทธ์การลงทุน กลยุทธ์การลงทุนวันนี้คาด SET เคลื่อนไหวกรอบ 1,615-20 จุด แนะ BEM KCE 

หุ้นแนะนำ BEM (พื้นฐาน 9.72 บาท) ผู้บริหาร BEM เชื่อว่าปริมาณจราจรบนทางด่วนและจำนวนผู้โดยสาร MRT ในปี 2564 จะดีกว่าปีที่ผ่านมาจากทั้งการฉีดวัคซีน และ การกลับไปทำงานที่บริษัท, บริษัทกำลังอยู่ระหว่างการทำ EIA สำหรับโครงการทางด่วน 2 ชั้นKCE (พื้นฐาน 80.00 บาท) การฟื้นตัวของหุ้นกลุ่ม Electronics ตามดัชนี Nasdaq และ PHLX semiconductor index ที่ฟื้นตัว 1.47% และ 2.39% เมื่อคืนวันศุกร์ที่ผ่านมา, การประกาศรายชื่อหุ้นเข้า SET50 รอบ 2H21 รายงานตัวเลขเศรษฐกิจ วันจันทร์ ติดตาม ตัวเลขส่งออก และนำเข้าของจีนเดือน พ.ค. คาด +32.1% YoY และ 51.5% YoY ตามลำดับ  วันอังคาร ติดตาม ดัชนี German ZEW Economic Sentiment เดือน มิ.ย. คาด +1% MoM เป็น 85.3 จุด ตัวเลขดุลการค้าของสหรัฐฯ เดือน เม.ย. คาดขาดดุล 6.9 หมื่นล้านเหรียญสหรัฐฯ (ลดลง 7.3% MoM) วันพุธ ติดตาม ดัชนี CPI ของจีนเดือน พ.ค. คาด -0.1% MoM และ +1.6% YoY ตามลำดับ ตัวเลข PPI ของจีนเดือน พ.ค. คาด +8.5% YoY ตัวเลขปริมาณสำรองน้ำมันดิบสหรัฐฯ รายสัปดาห์ และการประมูลพันธบัตรรัฐบาลอายุ 10 ปีของสหรัฐฯ วันพฤหัสฯ ติดตาม ตัวเลขดัชนีความเชื่อมั่นผู้บริโภคของไทยเดือน พ.ค. ตัวเลข Money supply (M2) ของจีนเดือน พ.ค. คาด +8.1% YoY การประชุมของ ECB คาดคงอัตราดอกเบี้ยนโยบาย Deposit Facility Rate ที่ -0.5%  ตัวเลข CPI ของสหรัฐฯ เดือน พ.ค. คาด +0.4% MoM และ +4.6% YoY ตัวเลข Core CPI ของสหรัฐฯเดือน พ.ค. คาด +0.4% MoM และ +3.4% YoY และตัวเลขการขอรับสวัสดิการว่างงานของสหรัฐฯ รายสัปดาห์คาด +3.71 แสนตำแหน่ง (-3.6% WoW) วันศุกร์ ติดตาม ดัชนี Michigan Consumer Sentiment ของสหรัฐฯ เดือน มิ.ย. คาด +1.3% MoM เป็น 84 จุ